BTC ยังไม่ฟื้น Q3/59 ขาดทุนเพิ่มขึ้น 57% มาที่ 14.33 ลบ.
BTC ยังไม่ฟื้น Q3/59 ขาดทุนเพิ่มขึ้น 57% มาที่ 14.33 ลบ. จากปีก่อน 9.13 ลบ. หลังต้นทุนเพิ่มขึ้น ขณะที่ช่วง 9 เดือนแรกมีผลขาดทุน 39.06 ลบ. ลดลง 37% จากปีก่อนขาดทุน 62.13 ลบ.
10 พ.ย. 2559

บริษัท บางปะกง เทอร์มินอล จำกัด (มหาชน) หรือ BTC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 14.33 ล้านบาท หรือขาดทุนสุทธิ 0.002 บาทต่อหุ้น ขาดทุนเพิ่มขึ้น 57% จากช่วงเดียวกันของปีก่อนที่มีผลขาดทุนสุทธิ 9.13 ล้านบาท หรือขาดทุนสุทธิ 0.001 บาทต่อหุ้น
โดยผลการดำเนินงานในไตรมาสดังกล่าวขาดทุนเพิ่มขึ้นเนื่องจากบริษัทมีต้นทุนจากการให้บริการเพิ่มขึ้น 20.99 ล้านบาท หรือคิดเป็น 118% จากช่วงเดียวกันเมื่อปีก่อน
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 39.06ล้านบาท หรือขาดทุนสุทธิ 0.006บาทต่อหุ้น ขาดทุนลดลง 37% จากช่วงเดียวกันของปีก่อนที่มีผลขาดทุนสุทธิ 62.13 ล้านบาท หรือขาดทุนสุทธิ 0.023 บาทต่อหุ้น